প্রবীর বিকাশ সরকার : কান্দির পাড় থেকে চাঁদপুর যাওয়ার পথেই পড়ে রামঘাটলা বা রামঘাট নামক একটি পুকুর। ছোট্ট পুকুর। পুকুরের পশ্চিম-উত্তর কোণে অবস্থিত আওয়ামী লীগের জেলা কার্যালয়। কার্যালয়টি একটি পুরনো একতলা দালানবাড়ি। এই রামঘাট পুকুর এবং ভবনটির মালিক ছিলেন মণিশঙ্কর মুখোপাধ্যায় নামে একজন প্রতিপত্তিশালী হিন্দু ব্রাহ্মণের। অবশ্যই অভিজাত ব্যক্তি ছিলেন। সিলেটে তার চা-বাগান ছিলোÑসেটাই ছিলো মূল ব্যবসা। শহরেও তার চা-পাতা বিক্রির দোকান ছিলো বলে প্রবীণ কারো-কারো মুখে শুনেছিলাম।